L'Ajuntament de Paterna commemora el Dia Internacional del Llibre amb dos programes replets de cultura
08/04/2022

# L'Ajuntament de Paterna commemora el Dia Internacional del Llibre amb dos programes replets de cultura

[![L'Ajuntament de Paterna commemora el Dia Internacional del Llibre amb dos programes replets de cultura](/images/noticias/2022/4/conmemoracion-dia-libro-noticia.png)](/images/noticias/2022/4/conmemoracion-dia-libro-noticia.png)

08.04.2022

*   S'han organitzat dues agendes culturals, una infantil i una altra per a adults, amb l'objectiu de commemorar el Dia del Llibre i acostar la literatura als veïns i veïnes de Paterna.
*   La presentació de la novel·la El Molino, contacontes, tallers de pocions, el Concurs de Marcapàgines de Paterna o un Micro Obert són les activitats plantejades per la Regidoria de Joventut, Biblioteques i Museus per als mesos d'abril i maig

Amb motiu del Dia Internacional del Llibre infantil i juvenil, l'Ajuntament de Paterna ha dissenyat dos programes culturals per als mesos d'abril i maig amb activitats que es realitzaran en les diferents biblioteques i agències de lectura de la ciutat.

Tal com ha explicat el regidor de Biblioteques i Museus, Roberto Usina _“s'han organitzat dues agendes culturals, una infantil i una altra per a adults, amb l'objectiu de commemorar el Dia del Llibre infantil i juvenil i acostar la literatura als veïns i veïnes de Paterna sense importar la seua edat”._

Per al públic infantil, el VII Concurs de Marcapàgines de les Biblioteques de Paterna inaugurarà el programa cultural planificat. Es podran presentar treballs fins al 18 d'abril i el lliurament de premis es realitzarà el dia 2 de maig a les 19h a la Biblioteca La Cova Gran. Les bases es troben publicades en l'apartat de Biblioteques de la web municipal www.paterna.es.

A més, durant tot el mes d'abril s'impartiran _tallers de pocions de Harry Potter_ en les diferències biblioteques de Paterna. Els dies 26, 27, 28 d'abril i 2 de maig els contacontes de _Rebombori_ visitaran les biblioteques de la Coma, Terramelar, La Canyada i La Cova Gran amb grans clàssics de la literatura com Mary Poppins, els contes de Gianni Rodari o els relats i poesies de Gloria Fuertes.

D'altra banda, també es realitzaran activitats dirigides al públic adult. En aquest sentit, des del dia 3 fins al 5 de maig se celebrarà en el Centre Cívic de La Canyada la II Edició de Micro Obert de Paterna, dirigit a autors i autores locals que vulguen compartir la seua obra amb el públic. El divendres 6 de maig la paternera Mireia Corachán presentarà a la Biblioteca La Cova Gran la seua novel·la _El Molino._

L'entrada a tots els esdeveniments serà gratuïta, amb aforament limitat. Per a poder participar en les activitats és necessària la inscripció prèvia a les biblioteques de Paterna o bé mitjançant l'enviament d'un correu electrònic a l'adreça biblioteques@paterna.es